Diari Oficial de la Generalitat Valenciana


Sumari del DOGV 5266, del 25-05-2006 (2006/5293)

RESOLUCIÓ de 4 de maig de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'acord de modificació del conveni entre l'organisme intermediari constituït pel Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Comunitat Valenciana, i el grup d'acció local Alt Palància-Alt Millars, per a l'aplicació de la iniciativa comunitària Leader Plus.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5266

Data del DOGV
:   25-05-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/5293


Data del document
:   04-05-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * L'Alt Millars
    * administració local
    * cooperació administrativa
    * FEOGA
    * administració central
    * desenvolupament rural

RESOLUCIÓ de 4 de maig de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'acord de modificació del conveni entre l'organisme intermediari constituït pel Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Comunitat Valenciana, i el grup d'acció local Alt Palància-Alt Millars, per a l'aplicació de la iniciativa comunitària Leader Plus. [2006/F5293]  
Subscrit, després de la tramitació prèvia reglamentària, entre l'organisme intermediari constituït pel Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Comunitat Valenciana, i el grup d'acció local Alt Palància-Alt Millars, l'1 de febrer de 2006, un acord de modificació del conveni entre l'organisme intermediari constituït pel Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Comunitat Valenciana, i el grup d'acció local Alt Palància-Alt Millars, per a l'aplicació de la iniciativa comunitària Leader Plus, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0212/2006, i que figura com a annex d'esta resolució.  
València, 4 de maig de 2006.. El director general de Relacions amb les Corts i Secretariat del Govern: Antonio V. Peral Villar.  
Acord de modificació del conveni entre l'organisme intermediari, constituït pel Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Comunitat Valenciana, i el grup d'acció local Alt Palància-Alt Millars, per a l'aplicació de la iniciativa comunitària Leader Plus  
Madrid, 1 de febrer de 2006  
Reunides les parts firmants del conveni de referència, exposen:  
Primer. Que per aplicació de la indexació prevista en l'apartat 7 de l'article 7 del Reglament (CE) 1260/1999, del Consell, de 21 de juny, pel qual s'establixen disposicions generals dels fons estructurals, la Comissió de les Comunitats Europees ha adoptat la Decisió C(2004) 3450, de 6 de setembre, que modifica la Decisió C(2001) 2761, d'1 d'octubre, sobre la concessió de l'ajuda de la Secció Orientació del Fons Europeu d'Orientació i Garantia Agrícola (FEOGA) per a la iniciativa comunitària Leader Plus a la Comunitat Autònoma Valenciana.  
Segon. Que amb data 14 de juny de 2005, l'organisme intermediari de l'esmentada iniciativa va subscriure amb la Comissió de les Comunitats Europees la clàusula addicional número 1 al Conveni de 14 d'octubre de 2002, subscrit pels mateixos signataris, pel qual es formalitza la subvenció global en compliment de l'esmentada Decisió C(2001) 2761, d'1 d'octubre.  
Tercer. Que per aplicació de la indexació als programes comarcals i per la seua adequació financera a l'evolució real dels seus programes, els grups d'acció local de la comunitat autònoma han adaptat els seus quadros financers, el resultat regional dels quals per mesures és el que, com a annex, acompanya a l'esmentada clàusula addicional número 1.  
Quart. Que de conformitat amb el que disposen els apartats 1 i 2 de la clàusula 17 del conveni de referència, l'organisme intermediari accepta els nous quadros financers del grup d'acció local de referència, per la qual cosa procedix la subscripció del present acord de modificació, del qual es donarà compte al Comité Regional de Seguiment.  
De conformitat amb el que exposa i en l'exercici de les seues competències, les parts reunides acorden el següent:  
Clàusula modificativa  
Es modifica la clàusula segona del conveni entre l'organisme intermediari, constituït pel Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Comunitat Valenciana, i el grup d'acció local Alt Palància-Alt Millars, per a l'aplicació de la iniciativa comunitària Leader Plus, firmat a València, el 29 d'octubre de 2002, en què la dotació financera de fons comunitaris passa a ser de 3.378.907 euros; la de l'administració general de l'estat, de 582.513 euros; la de la comunitat autònoma, de 582.513 euros; i la de les entitats locals, de 527.826 euros; estimant-se el cost total del programa en 8.412.061 euros.  
Es modifica el pla financer per mesures, anys i fonts de finançament inclòs com a annex I a l'esmentat conveni, en els termes reflectits en el pla financer que s'annexa al present acord.  
La present clàusula modificativa s'incorpora al conveni de referència, amb efectes des del 23 de juny de 2004 (data fixada per la nova decisió).  
I en prova de conformitat, es firma el present document, a un sol efecte i per quadruplicat exemplar, en el lloc i data al principi consignats.  
Per l'organisme intermediari:   
La ministra d'Agricultura, Pesca i Alimentació, per delegació de firma (Ordre de 6 de setembre de 2002) el director general de Desenvolupament Rural: Francisco Amarillo Doblado.  
El conseller d'Agricultura, Pesca i Alimentació de la Comunitat Valenciana: Juan Gabriel Cotino Ferrer.  
Pel grup d'acció local:  
El president de l'associació Alt Palància-Alt Millars: Vicente Pelayo Calvete.